Jalan Negeri Kedah K714

Jalan Negeri Kedah K714 (K714) ialah jalan negeri yang terletak di bahagian selatan Daerah Baling, Kedah, Malaysia. Ia diselenggarakan oleh Jabatan Kerja Raya (JKR) Daerah Baling dan memiliki panjang keseluruhan iaitu, .  Jalan negeri ini menghubungkan Kampung Keledang di utara dengan Kampung Padang Setol di selatan.

Deskripsi laluan

Jajaran 

Jalan Negeri Kedah K714, bermula di Kampung Keledang, di dalam kawasan pentadbiran Mukim Tawar, salah satu mukim dalam penyeliaan Daerah Baling; di simpang tiga Jalan Persekutuan 67 (Jalan Sungai Petani–Baling), yang bertindan dengan Jalan Persekutuan 4 (Lebuhraya Timur–Barat). Jalan raya ini akan menelusuri ladang kelapa sawit hijau, di kawasan Ladang Katumba dan Ladang Sungai Tawar. Ia akan melintasi anak sungai Sungai Tawar yang bernama, Charok Purun, yang terletak kira-kira 1.6 kilometer dari hujung utara, lalu melintasi cabang Sungai Tawar kedua dekat lintasan Charuk Purun. Seterusnya, kira-kira 3.6 kilometer dari kilometer sifar, ia akan bersimpang degan jalan estet ke Ladang Bukit Hijau Bahagian Katumba. Jajaran diteruskan hingga di simpang K713 (Jalan Kampung Hangus–Ladang Sungai Tawar), lalu tamat di Kampung Padang Setol dekat Klinik Desa Ssngai Tawar dan Pondok Polis Sungai Tawar; ia akan dilanjutkan dengan jalan kampung sedia ada.  

Kesemua jajaran Jalan Negeri Kedah K714 terletak di Mukim Tawar. Hampir kesemua bahagian jalan K714, jenis jalan raya yang diguna pakai ialah jalan raya tunggal dengan dua lorong, satu hala untuk satu lorong.

Nama 
Ia dikenali sebagai Jalan Kampung Sungai Tawar, Jalan Sungai Tawar dan Jalan Estet Sungai Tawar dalam kalangan penduduk setempat, namun nama yang telah diwartakan dalam Sistem Maklumat Rekod–Rekod Jalan Raya Malaysia (MARRIS) bagi Jalan Negeri Kedah K714 ialah Jalan Batu 12 Jalan Sungai Petani–Sungai Tawar.

Senarai persimpangan 
Kesemua bahagian laluan negeri ini terletak di Daerah Baling, Kedah, Malaysia.

|-

Lihat juga 
 Senarai jalan negeri di Kedah

Rujukan 

714
Pengangkutan di Mukim Tawar